《题一家清雅集送植芸胡直内》
元代·方回

累朝科第总名臣，四世能诗才二人。
参透雄深兼雅健，锻成俊逸更清新。
马班翁季羞前躅，王谢云仍踵后尘。
颇恨昔叨桐濑守，未能绣梓励儒绅。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。